open-index/open-wikipedia-markdown huggingface dataset:
יד ביד חיפה

[ממוזער|[חנוכריסמס בבית הספר יד ביד חיפה, 2025]]
**יד ביד חיפה** הוא בית ספר דו-לשוני חיפאי. בית הספר הזה הוא חלק מקהילת יד-ביד שפועלת בכל הארץ.

## היסטוריה
בית הספר הוקם בשנת 2016 על ידי קבוצה של הורים יהודים וערבים. בהתחלה, בית הספר התארח בבית הספר "חופית". בשנת 2023 חטיבת הביניים של בית הספר עברה לבית הספר "עירוני א'" בשנת 2024 בית הספר עבר לבית הספר "מזור".

## הסמל המיוחד
לכל בתי הספר של יד-ביד יש סימן של ציפור צהובה עם ראש בצורת ירח ומשמאל לה הכיתוב "יד ביד" ובערבית "يدًا بيد". לבית הספר שבחיפה יש סמל של יד מחזיקה יד ומן הידיים יוצא צמח. הסמל מוקף בעיגול ומעליו הכיתוב "צומחים ביחד יד ביד" ובערבית "ننمو معًا يدًا بيد". הסמל מסמל את זה שכאשר שיהודים וערבים נהיים חברים, מה שקורה בבית הספר הזה, צומח צמח, כלומר, האור, השמחה והאושר.
## הגנים ובית הספר "עופר"

כשבית הספר הגיע לבית הספר "מזור", היו בו שני גנים: גן משמש וגן צנובר. בשנת 2024 גן צנובר הפך לכיתה א'. זו הייתה הפעם הראשונה שהיו בבית הספר שתי כיתות א'. בית הספר "עופר" הוא בית ספר נמצא בשטח בית ספר. בית הספר הזה היה בית ספר לילדים בעלי אוטיזם שעזב את הבניין בשנת 2025
## למידת השפות
בבית הספר הזה לומדים שלוש שפות כשיעור והן: עברית, ערבית ואנגלית ואף בשיעורי הבחירה של שנת 2025 היה שיעור שפות לטיניות: איטלקית, ספרדית, צרפתית. המורה של שיעור הבחירה הזה היא סיסיליה האשול.
## חג החנוכריסמס
בבית הספר יש חמש דתות, מה שאומר שיש גם הרבה חגים. בית הספר ניסה לשלב בין החנוכה לבין כריסמס (חג המולד). לרוב, כיתה ד' מארגנת את טקס החג.

## קישורים חיצוניים

קטגוריה:חיפה: בתי ספר
איגוד הסטודנטיות והסטודנטים בצלאל

**איגוד הסטודנטיות והסטודנטים בצלאל** הוא אגודת סטודנטים בבצלאל אקדמיה לאמנות ועיצוב ירושלים. האיגוד הוא הגוף הנציג הרשמי של הסטודנטים בבצלאל וחבר בהתאחדות הסטודנטים והסטודנטיות בישראל. האיגוד פעיל בשלושת הקמפוסים של בצלאל, קמפוס ג'ק ג'וזף ומורטון מנדל (שם ממוקמים משרדי האיגוד), בית הספר לארכיטקטורה והשלוחה החרדית של בצלאל.

## מבנה האיגוד
### מועצת הסטודנטים
כחלק עיקרי מהאיגוד, פועלת מועצת הסטודנטים והסטודנטיות שהיא הגוף הנבחר שלו. המועצה מונה נציגים ונציגות מכל המחלקות והקמפוסים השונים, ויו"ר האיגוד עומד בראשה. מטרת המועצה היא לייצג את דעות הסטודנטים, צורכיהם ושאיפותיהם, והיא שמובילה את פעילות האיגוד. חברי המועצה נדרשים להשמיע את קולם של חבריהם למחלקה, לעמוד על זכויותיהם הן במוסד והן כחברים וחברות באיגוד.
### הנהלת האיגוד
הנהלת האיגוד מורכבת מיו"ר (יושב ראש), סיו"ר (סגן יושב ראש) ומנכ"ל. היו"ר וסיו"ר הם חלק מהדרג הנבחר של האיגוד, ולהם קולות במועצת הסטודנטים. המנכ"ל מנהל את הדרג המקצועי (המחלקות של האיגוד) בהתאם להחלטות המתקבלות על ידי ההנהלה והמועצה.
### הוועד המנהל
הוועד המנהל מונה שלושה חברים שנבחרים מתוך ועל ידי המועצה. הוועד המנהל הוא גוף מצומצם שמכריע בעניינים יום יומיים ומעורב יותר בפעילות האיגוד. הוועד פועל כגוף
עצמי וצמוד להנהגת האיגוד.
חברי הוועד המנהל נרשמים ככאלה ברשם העמתות ותחת סמכותם, בין היתר: לפקח על פעילות ההנהגה ולעבוד יחד איתה בשת"פ, להעביר את תקציב האיגוד השנתי לאישור המועצה, לשמש כמורשים לדיווח מול רשם העמותות ולהחליט בעניינים שאינם בסמכות המועצה.
### ועדת ביקורת
ועדת הביקורת מבקרת ומפקחת על פעילותם של כל מוסדות האיגוד. בין היתר, הוועדה בודקת את התנהלותו הכספית של האיגוד, את יעילותן וסבירותן של ההחלטות המתקבלות
בו, את עמידתו בדרישות החוקים הרלוונטיים והאם האיגוד פועל בהתאם למטרותיו ולתקנון הפנימי שלו.

### מחלקת אקדמיה
מחלקת אקדמיה דואגת לטיפול שוטף בפניות, ייצוג סטודנטים בוועדות משמעת, איתור נציגים לוועדות הוראה, פיקוח על מתן ציונים בזמן, טיפול בתלונות על הטרדות מיניות ועוד נושאים רבים שיש לקדם בקמפוס. המחלקה גם אמונה על זכויותיהם של סטודנטים בשירות מילואים.
### מחלקת רווחה
מחלקת רווחה דואגת לרווחת הסטודנטים בקמפוס ומול גורמי חוץ המשפיעים עליה, כמו העירייה וספקי שירות. מטרת המחלקה היא לשפר את התנאים והרווחה של הסטודנטים בלימודים ובשעות שמעבר להם. בנוסף להנגשת שירותים עירוניים וממשלתיים, המחלקה נאבקת על נתיבי תחב”צ, זכויות וצרכנות בקמפוסים ומחוצה להם, ויוצרת פרויקטי תעסוקה ונקודות ממשק בין הסטודנטים לעיר באמצעות פרויקטיי מעורבות חברתית.
### מחלקת תרבות
מחלקת תרבות מספקת מענה לתחומי העניין התרבותיים המגוונים של כל הסטודנטים. המחלקה מציעה מגוון רחב של אירועים ופעילויות המותאמים לכלל הקהילות בתוך בצלאל; החל מאירועי תרבות הנוגעים למחלקה או קהילה ספציפית ועד לאירועים אשר מנסים לשזור חברויות ושיתופי פעולה רוחביים בין מחלקות וקמפוסים. הדבר מתבטא בסדנאות, הופעות, מפגשי שיח, אירועים לפי החגים והמועדים ועוד.
### מחלקת הסברה
מחלקת הסברה אחראית על הנגשת מידע לסטודנטים באמצעים רבים. היא שולחת דיוור, מפעילה את עמודי הרשתות החברתיות של האיגוד ואת האתר.

## קישורים חיצוניים
* אתר איגוד הסטודנטים והסטודנטיות בצלאל
* חשבון האינסטגרם של איגוד הסטודנטים והסטודנטיות בצלאל
* חשבון הפייסבוק של איגוד הסטודנטים והסטודנטיות בצלאל

2025 04
*
קטגוריה:ישראל: ארגוני סטודנטים
קטגוריה:ירושלים: עמותות
קובי אמסלם

**קובי אמסלם** (נולד ב-12 באוגוסט 1961) הוא מנהל ישראלי אשר כיהן כממונה על השכר באוצר ומכהן כיום כיו"ר חברת הדיור הממשלתית עמידר.

## ביוגרפיה
נולד ב-1961 בטירת כרמל, בן לשני הורים שעלו ממרוקו בשנת 1960, ולו אח ואחות גדולים. את נעוריו העביר בטירת הכרמל וחיפה עד לשירותו הצבאי.

אמסלם בעל תואר ראשון במשפטים מאוניברסיטת חיפה (1995), תואר שני במשפטים מהאוניברסיטה העברית (1999) ותואר שני במינהל עסקים מהאוניברסיטה הפתוחה (2018).

בשנת 1996 התמנה לסגן בכיר במחלקה לסכסוכי עבודה בפרקליטות המדינה וכממונה בה על סכסוכי עבודה. בשנת 2007 מונה ליועץ המשפטי לאגף השכר במשרד האוצר. במאי 2013 אישרה הממשלה את מינויו לתפקיד הממונה על השכר באוצר, זאת לאחר ששר האוצר יובל שטייניץ קידם את מועמדותו ואף התאים את תנאי הסף כך שיאפשרו מינוי של מי שאין לו השכלה כלכלית לתפקיד

בדצמבר 2014 הסכים עם ההסתדרות, בהמשך להסכם שהושג בינה לבין ארגוני המעסיקים, על העלאה מדורגת של שכר המינימום ל-5,000 שקלים. במהלך כהונתו התנהלו חלק מהמשאים והמתנים בין ההסתדרות והמדינה, ישירות מול שר האוצר משה כחלון. באפריל 2016 חתם על הסכם מסגרת מול ההסתדרות שהעלה את השכר במגזר הציבורי ב-7.5%, ובמגזרים מסוימים, בהם: רוקחים, רנטגנאים, מיקרוביולוגים ופסיכולוגים, ב-15%. במסגרת המשא ומתן על ההסכם דחף אמסלם להנהגת תוספת שיקלית אחידה במגזר הציבורי. בסופו של דבר נקבע תקדים היסטורי לפיו מחצית מתוספות השכר ניתנו בתוספת שיקלית, מחציתה כתוספת אחוזית. עוד כלל ההסכם חתימת צו הרחבה אשר החיל את תנאי העובדים הסוציאליים במגזר הציבורי גם על עובדים סוציאליים המועסקים בעמותות המספקות שירותים למדינה. במהלך כהונתו ביקש לקדם, ולא הצליח, חוק בוררות חובה בשירותים הציבוריים.

במאי 2016 סיים את תפקידו מבלי שמונה לו מחליף (רק בפברואר 2017 מונה לתפקיד ערן יעקב).

לאחר כהונתו שימש כיועץ ליחסי עבודה ולמשא ומתן, כעורך דין בתחום יחסי העבודה וכמרצה לדיני עבודה בבית הספר למשפטים במכללה למינהל. בספטמבר 2019 נבחר ליו"ר דירקטוריון חברת עמידר. על אף שביקש להאריך את כהונתו, בסוף שנת 2020 הוחלף ביאיר זילברשטיין, מקורבו של שר השיכון יעקב ליצמן.

## חיים אישיים
קובי היה נשוי לדקלה שלו-אמסלם הוא מתגורר בתל אביב. לקובי ודקלה נולדו בן ושתי בנות. בנו הבכור, איילון שלו-אמסלם נדרס למוות ביולי 2018 על ידי נהג שהיה תחת השפעת אלכוהול.

## קישורים חיצוניים

## הערות שוליים

קטגוריה:הממונים על השכר באוצר
קטגוריה:עובדי פרקליטות המדינה
קטגוריה:מנכ"לים ישראלים
קטגוריה:עורכי דין ישראלים
קטגוריה:בוגרי האוניברסיטה העברית בירושלים: משפטים
קטגוריה:בוגרי אוניברסיטת חיפה: משפטים
קטגוריה:בוגרי האוניברסיטה הפתוחה
קטגוריה:טירת כרמל: אישים
קטגוריה:ישראלים שנולדו ב-1961
רשימת קניות

"**רשימת קניות**" הוא שיר של הצמד נס וסטילה והזמרת אודיה, שיצא לאור ב-25 במרץ 2025. השיר משלב סגנונות היפ-הופ, טראפ ופופ, ומציג ניגוד בין הרצון בפשטות לבין הציפיות הגבוהות מבן הזוג.

## רקע והפקה
השיר נכתב והולחן על ידי דור סורוקר, נסיה לוי, אודיה אזולאי, אוראל שמאילוב, מתן חובי ובן טרייבר. ההפקה המוזיקלית והעיבוד בוצעו על ידי סטילה.

## וידאו קליפ
הקליפ לשיר בוים על ידי עומר אלוני, שעבד קודם לכן עם הצמד על שירים כמו "תיק קטן" ו"חרבו דרבו". הקליפ כולל פרטים קטנים, משחקי מילים ועקיצות, כגון מותגים פיקטיביים כמו "צ'אחלות פופס" ו"ביצים שלי", וכן שערי מגזינים מפוברקים המתייחסים לביקורות על האמנים.

## תגובות וביקורות

השיר עורר תגובות רבות ברשתות החברתיות, כולל פארודיות וחיקויים וזכה למיליוני צפיות ברשתות החברתיות. מבקר המוזיקה יוסי חרסונסקי ציין כי השיר נשמע יותר כפעלול מוזיקלי המתרחק מהמציאות המקומית, ומחליף אמירה ומסר בבידור משועשע על פערים חברתיים.

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:שירי נס וסטילה
קטגוריה:שירי אודיה
קטגוריה:שירים בעברית
קטגוריה:שירי היפ הופ בעברית
קטגוריה:שירי פופ
קטגוריה:סינגלים שהגיעו למקום הראשון בהיטליסט
קטגוריה:סינגלים בהוצאת הליקון ארומה מיוזיק
קטגוריה:סינגלים שהגיעו למקום הראשון בעשירייה
קטגוריה:סינגלים שהגיעו למקום הראשון במצעד הרשמי של גלגלצ
הסיוע הצבאי האמריקאי

ממשלת ארצות הברית הכירה לראשונה בתועלת של סיוע חוץ ככלי דיפלומטי במלחמת העולם השנייה. במטרה לקדם מודלים קפיטליסטיים-ליברליים של פיתוח במדינות אחרות מתוך אמונה שהדבר ישפר את הביטחון הלאומי שלה.

ארצות הברית היא התורמת הגדולה ביותר של סיוע צבאי למדינות זרות בעולם, כאשר משרד ההגנה שלה מספק מימון או ציוד צבאי אמריקאי ליותר מ-70 מדינות מדי שנה למטרות הגנה. ב-25 בינואר 2025 הקפיא הנשיא דונלד טראמפ את הסיוע האמריקאי לכל מדינות העולם, למעט לישראל ומצרים.

## תוכניות מימון צבאיות
ישנן שלוש תוכניות עיקריות שבהן מוקצה מימון צבאי אמריקאי:

# מימון צבאי זר (Foreign Military Financing) מספק מענקים לרכישת ציוד, שירותים והדרכה ביטחונית אמריקאית. מענקים אלו מאפשרים למדינות בנות ברית לשפר את יכולות ההגנה שלהם. החוק מסמיך את הנשיא לממן רכש של ציוד ושירותים ביטחוניים עבור מדינות זרות וארגונים בינלאומיים. המטרות של FMF הן:
#:* קידום הביטחון הלאומי על ידי תרומה ליציבות אזורית וגלובלית
#:* חיזוק התמיכה הצבאית בממשלות שנבחרו בצורה דמוקרטית והכלת איומים טרנס-לאומיים, כולל טרור וסחר בסמים, נשק ואנשים,
#:* טיפוח יחסים צבאיים הדוקים יותר בין ארצות הברית למדינות המקבלות
# פעולות שמירת השלום (Peacekeeping Operations) מספקות תמיכה לפעילויות שמירת שלום בינלאומיות. קרנות התומכות בפעולות והדרכה בתגובה למשברים בי=ן-לאומיים.
# התוכנית הבינלאומית לחינוך והכשרה צבאית (International Military Education and Training) המציעה הכשרה צבאית על בסיס מענק לאנשי צבא זרים. המטרות של התוכנית הן:
#:* עידוד יחסי הגנה יעילים
#:* קידום יכולת פעולה הדדית עם כוחות ארצות הברית וכוחות הקואליציה
#:* חשיפת גורמים אזרחיים וצבאיים זרים לערכים דמוקרטיים, מקצועיות צבאית ונורמות בינלאומיות של זכויות אדם

כמה דוגמאות לכך יכללו את המאמצים של ארצות הברית בקולומביה ובדרום קוריאה. הסיוע הצבאי הצליח להפסיק את ההתקוממות, לספק יציבות ולסיים סכסוכים באזור. בדרום קוריאה, הסיוע הצבאי של ארצות הברית היה מועיל לשמירה על הביטחון הלאומי, פיתוח כלכלי וחברתי של המדינה.
## הסיוע לפי מדינה
מדינת ישראל מקבלת מארצות הברית בקביעות את הסיוע הצבאי הגדול ביותר מכל מדינות העולם, אותה החלה לקבל החל מקיץ 1950. כך לדוגמה ב-2014 ארצות הברית העניקה כ-35 מיליארד דולר בסיוע חוץ ל-142 מדינות, מתוכו 6 מיליארד דולר היה סיוע צבאי. שמתוכו 3.1 מיליארד דולר קיבלה ישראל ושנייה הייתה מצרים שקיבלה ב-1.3 מיליארד.

## ראו גם
* סיוע אמריקאי לישראל

## קישורים חיצוניים
* 

## הערות שוליים

קטגוריה:סיוע בין-לאומי
קטגוריה:ארצות הברית: יחסים צבאיים בילטרליים
לחיות (אלבום)

"**לחיות**" הוא אלבומה השלישי של הזמרת-יוצרת הישראלית דניאל סאן קריאף, שיצא לאור ב-18 במרץ 2025. האלבום כולל שמונה שירים המתארים מסע אישי של קריאף במהלך שלוש השנים שקדמו לצאת, אשר היו מהמטלטלות והמשמעותיות בחייה.

## רקע והפקה
האלבום נכתב והופק במהלך שלוש שנים, תקופה שבה חוותה קריאף אירועים משמעותיים, ביניהם התאונה הקשה של אחותה הילה, שהותירה אותה במצב סיעודי, וכן חוויות אישיות כמו נישואיה, לידת בנה והתמודדות עם המציאות שלאחר טבח שבעה באוקטובר. האלבום הופק בשיתוף עם בן זוגה, רפאל כהן, שלקח חלק בהפקה, הקלטה, מיקס ואף ניגן בגיטרה בחלק מהשירים.

## סגנון מוזיקלי ותוכן
התכנים באלבום נוגעים בחוויות אישיות של קריאף, כולל התמודדות עם כאב, אהבה, אובדן והמשכיות.

### שם האלבום ומשמעותו
שם האלבום, "לחיות", מהווה קריאה לחיים ולחיות אותם במלואם, גם בשעות הקשות ביותר. בנוסף, השם מהדהד את שמו של בנה של קריאף, חיוּת, שתצלומו מופיע על עטיפת האלבום.

## סינגלים וקידום
לקראת יציאת האלבום, הוציאה קריאף את הסינגל "יממה" בשתי גרסאות: הרשמית וגרסה נשית בהשתתפות נעמה בן חמו ושלי עלמא. הסינגל זכה לתשומת לב והושמע בתחנות רדיו שונות.

## רשימת רצועות

## קישורים חיצוניים

## הערות שוליים

קטגוריה:אלבומים בעברית
קטגוריה:אלבומים בהוצאה עצמית
צ'יפיוקה סונגה

**צ'יפיוקה סונגה** (באנגלית: **Chipyoka Songa**; נולד ב-24 בספטמבר 2004) הוא כדורגלן זמבי המשחק בעמדת הקיצוני בהפועל פתח תקווה.

## קריירת מועדונים
סונגה התחיל את הקריירה שלו בקבוצת לוסקה דינמוס ובגיל 18 הצטרף לזסקו יונייטד.

ב-15 בספטמבר 2023 חתם בסקציה נס ציונה מהליגה הלאומית. 6 ימים לאחר מכן ערך את הופעת הבכורה שלו בקבוצה בניצחון 0–1 נגד הפועל עכו. ב-28 בספטמבר הבקיע צמד בהפסד 2–5 להפועל רמת השרון. את העונה סיים עם 8 שערים ב-29 משחקים, אולם נס ציונה ירדה לליגה א' בסיום העונה וסונגה עזב את המועדון.

ב-28 ביולי 2024 חתם בהפועל פתח תקווה.בסיום עונת 2024/2025 העפיל עם הקבוצה לליגת העל.

## קריירה בינלאומית
ב-11 בספטמבר 2024 ערך את הופעת הבכורה שלו בנבחרת זמביה בתיקו 0–0 נגד .

## קישורים חיצוניים

## הערות שוליים

קטגוריה:כדורגלנים זמבים
קטגוריה:חלוצי כדורגל זמבים
קטגוריה:כדורגלני סקציה נס ציונה
קטגוריה:כדורגלני הפועל פתח תקווה
קטגוריה:כדורגלנים זרים בישראל
קטגוריה:ספורטאים זמבים בישראל
קטגוריה:זמבים שנולדו ב-2004
גילטי סטלה

"**גילטי סטלה**" הוא אלבומה החמישי של להקת הפאנק-רוק הישראלית מרסדס בנד, שיצא לאור ב-3 באפריל 2025. האלבום כולל שמונה רצועות שנכתבו והולחנו על ידי חברי הלהקה, בהפקה מוזיקלית משותפת עם יוגב גלוסמן בחלק מהשירים.

## רקע והפקה
לאחר צאת אלבומם הרביעי "מה זה הדבר הזה" (2019), החלו חברי מרסדס בנד לעבוד על חומרים חדשים. תהליך היצירה התארך, אך בעקבות מגפת הקורונה והמצב החברתי בישראל, הרגישו חברי הלהקה שהמוזיקה אינה רלוונטית. כדי להתמקד ביצירה, נסעו חברי הלהקה לסיני, שם כתבו את שמונת שירי האלבום. הנושאים המרכזיים באלבום כוללים בדידות, בלבול, אשמה, געגוע, בושה, אהבה וערגה.

## סינגלים וקידום
הסינגל הראשון מתוך האלבום היה "הכל עליי" שיצא בספטמבר 2024. השיר "פרש בודד" יצא כסינגל השני מהאלבום, מלווה בקליפ רשמי. מופע ההשקה לאלבום, התקיים ב-5 ביוני 2025 באמפי קיסריה, והתארחו בו נינט טייב ופול טראנק.

## רשימת רצועות

## קישורים חיצוניים

## הערות שוליים

קטגוריה:אלבומי מרסדס בנד
קטגוריה:אלבומים בעברית
קטגוריה:אלבומי חברת נענע דיסק
החדר מסתובב

"**החדר מסתובב**" הוא סינגל שהוקלט על ידי הזמר הישראלי אייל גולן. את השיר הוציאה ב-20 במרץ 2025 לאור חברת התקליטים ליאם הפקות כסינגל מספר 11 מתוך אלבומו ה-29 של גולן – "אהבה מנצחת הכל"

## רקע
"החדר מסתובב" נכתב על ידי רותם חן, אופיר מלול ואיציק קדם, והופק על ידי יעקב למאי ואור כהן. השיר מבטא כאב וגעגוע עזים בעקבות פרידה, כאשר הדובר מתקשה להמשיך הלאה ואובדן האהבה ממלא את עולמו בריקנות. הוא מתאר את השפעת הפרידה על חייו – הנוף שאיבד משמעות ותחושת הבדידות המתמשכת. בנוסף, השיר מציג ניגוד בין העולם החיצוני שממשיך בשגרתו – החורף שחוזר, השבת שנכנסת, הפריחה שבחוץ – לבין עולמו הפנימי, שנותר קפוא וריק. הסיום הפתוח עם השאלה "על מה את כבר חולמת" מחזק את תחושת הגעגוע, שכן הוא עדיין שבוי בזיכרונותיה, בעוד היא כבר נמצאת במקום אחר.

## הצלחה מסחרית
"החדר מסתובב" הפך ללהיט ברחבי מדינת ישראל. הוא השומע רבות בתחנות הרדיו במדינה. במצעד הפזמונים של היטליסט הגיע בשיאו למקום השישי. נכון לאוגוסט 2025, לשיר יש למעלה מ-4.4 מיליון צפיות ביוטיוב.  

## מיקומי שיא

## הערות שוליים

קטגוריה:שירי אייל גולן
קטגוריה:שירים בעברית
קטגוריה:שירים שהופקו על ידי יעקב למאי
קטגוריה:סינגלים בהוצאת ליאם הפקות
מיה סולימן

**מיה סולימן** (נולדה בשנת 2005) היא זמרת-יוצרת ומלחינה ישראלית.

## ביוגרפיה
סולימן גדלה בבית להורים העוסקים בתחום ההפקות לאמני ילדים, אח קטן ואחות גדולה. היא החלה לכתוב ולהלחין שירים בגיל 10 ומנגנת בפסנתר מגיל 13, ובהמשך למדה לנגן גם בגיטרה. במהלך לימודיה בתיכון הרחיבה במקצועות מדעי המחשב וביולוגיה.

### קריירה מוזיקלית
בגיל 16 הוציאה את סינגל הבכורה שלה, "עזבי", שהפך לוויראלי ברשתות החברתיות, במיוחד בטיקטוק, וצבר מיליוני צפיות ביוטיוב.

לאחר הצלחת "עזבי", הוציאה סולימן מספר סינגלים נוספים, ביניהם "חצאיות" ו"מאושר בלעדיי", שזכו להצלחה והגיעו למיליוני צפיות ושימושים ברשתות החברתיות. בינואר 2025, הוציאה את השיר "בת של מלך", המשלב ערכים מהיהדות.

במרץ 2025, מיד לאחר שחרורה משירות צבאי מלא באגף התקשוב בצבא הגנה לישראל, הוציאה את אלבומה הראשון, "אמן", הכולל שמונה רצועות שנכתבו והולחנו על ידה, חלקן בשיתוף עם אחיה, בן סולימן, ובן זוגה, רון יצחקי, שגם הפיק מוזיקלית חלק מהשירים.

## דיסקוגרפיה
* 2025: אמן

### מיני-אלבומים
* 2022: מטומטמת

## קישורים חיצוניים

## הערות שוליים

קטגוריה:זמרות-יוצרות ישראליות
קטגוריה:מלחינות ישראליות
קטגוריה:ראשון לציון: אישים
קטגוריה:ישראליות שנולדו ב-2005
קטגוריה:ישראלים שנולדו ב-2005
אי הציפורים

[ממוזער|[צילום אוויר|תצלום אוויר של דרום הכנרת. ניתן לראות את האי במרכז התמונה]]
**אי הציפורים** או **האי בכנרת** הוא אי זמני בכנרת סמוך לחופי מעגן. מדובר בפסגה בקרקעית הכנרת, הנחשפת רק בעת ירידת מפלס הכנרת. לכן הוא משמש מעין מדד עממי למצב הכנרת, וסמל להשפעות הבצורת וההתייבשות. בעשור השני של המאה ה־21 זכה האי לחשיפה תקשורתית בעקבות התרחבותו. בשנת 2018 ניתן היה להגיע אליו בהליכה במים רדודים. ביולי 2025 שב ובלט מעל פני המים אחרי 5 שנים שלא נראה.

## הערות שוליים

הציפורים
קטגוריה:הכנרת
קטגוריה:מעגן (קיבוץ)
יער סנסנה

ממוזער|חורבת סנסנה ומאחוריה היער
**יער סנסנה** (מכונה גם **יער כרמים**) הוא יער בחבל יתיר, בישראל. שטחו כ-7.5 קילומטר רבוע וגובהו כ-500 מטרים מעל פני הים. מיקומו בשפלה, בגבעות התחתונות של הרי יהודה, בין יער יתיר ליער להב, אך הם מופרדים על ידי קילומטרים של מדבר.

היער נתחם מצפון על ידי סנסנה, ממזרח על ידי חבל מיתרים, ומדרום על ידי כביש 6. בצמוד ליער נמצאת חורבת סנסנה. סמוך ליער גם היישוב כרמית.

היער ניטע על ידי קק"ל בשנות ה-60 וה-70 של המאה ה-20.

בצפון היער עוברים שביל ישראל וכביש 2353.

## היסטוריה
שטחו של היער הוא כ-7,500 דונם, והעצים בו ניטעו על ידי יערני קרן קיימת לישראל בשנות ה-60 וה-70 של המאה ה-20, במסגרת נטיעת יער להב ויער דבירה. היער נקרא על שם העיר העתיקה סנסנה הצמודה לו ממזרח, ומופיעה בספר יהושע כחלק מרשימת ערים אשר נחלו שבט יהודה.

## הצומח
הצמחייה העיקרית ביער כוללת שלהבית קצרת שיניים, מרווה ריחנית, סירה קוצנית, אלקנה סמורה, לשון-פר סמורה ושיכרון מרושת.

שיא החורף, בחודשים ינואר ופברואר, נחשבים לשיא עונת הפריחה ביער. בתקופה זו פורחים בו כלניות, צבעונים, אירוסים, פטריות, עיריות ומרבדי דשא. בתקופה זו היער כולו ירוק.

## קישורים חיצוניים
* יער סנסנה, באתר הקרן הקיימת לישראל

## הערות שוליים

סנסנה
סנסנה
קטגוריה:שביל ישראל
קטגוריה:סנסנה
קטגוריה:חבל מיתרים
סנסנה
חבל מיתרים

**חבל מיתרים** הוא גוש התיישבות בבקעת חטיל בנגב, בתחומי מטרופולין באר שבע.

מיקומו של החבל בין הרי יהודה בצפון ובין באר שבע בדרום, בתחום מחוז הדרום. במרכזו המיתר. האזור נקרא על שם מיתר, היישוב הגדול בו.

אופי החבל מעורב וגרים בו בעיקר דתיים וחילונים.

עיר האם של יישובי החבל היא באר שבע.

ארבעת יישובי הגוש הם: מיתר, כרמית וכרמים.

גובה החבל הוא כ-450 מטרים מעל פני הים.

החבל נתחם מצפון על ידי גדר ההפרדה, ממזרח על ידי הרי יתיר, מדרום על ידי כביש 316 וחורה וממערב על ידי יער סנסנה. הגדרה זו כוללת בחבל 52 קילומטרים רבועים, אולם רובם אינם מיושבים.

הכבישים המרכזיים בגוש הם כביש 60, המחבר את היישובים הקיימים כיום בחבל, וכביש 316, שיחבר את יישוביו העתידיים. בגוש כבישים פנימיים המקשרים את היישובים אל הכבישים המרכזיים. בצפון הגוש נמצא מעבר מיתרים, המוביל ליהודה.

היותו של החבל בתחומי דרומא העתיקה מקנה לו ארכאולוגיה עשירה, ובתחומו ובסביבותיו מספר רב של ערים עתיקות.

## סביבה
[ממוזער|[סנסנה (אתר מקראי)|חורבת סנסנה ומאחוריה יער סנסנה]]
החבל נמצא בתחומי דרומא, חבל ארץ עתיק המקביל לדרום הר חברון של ימינו. היותו של החבל בתחומי דרומא מקנה לו מספר רב של אתרים ארכאולוגים, בהם חורבת סנסנה, תל שוקת, חורבת סירה וחורבת חירן.

החבל מהווה מדבר, ולמעשה נתחם ממזרח וממערב על ידי יער יתיר ויער סנסנה. בגוש עצמו נמצא יער מיתר, אך הוא קטן מאוד.

בחבל זורמים נחל יתיר, נחל אשתמוע, נחל חברון, נחל סנסנה ונחל רימון. נחלים אלו נחלי אכזב, והם מתנקזים בהמשך לנחל באר שבע.

## תחבורה
הגוש כולל שלושה יישובים: מיתר, כרמית וכרמים, והם מקושרים על ידי כביש 60, המגיע לבאר שבע, וחלקו המזרחי של החבל נדרש להתחבר לכביש זה דרך כביש 316 ואז כביש 31.

החבל מקושר על ידי תחנות אוטובוס רבות הנמצאות בכל תחומיו, למעט במזרחו. האוטובוסים מקשרים את הגוש לחבל יתיר, באר שבע, יהודה וירושלים, דרך תחנות נוספות ביישובים הקרובים לדרכים.

עיר האם של החבל יקיר היא באר שבע, כחלק ממטרופולין באר שבע.

## קישורים חיצוניים

* [חבל התיישבות במרחב הנגב הצפוני](https://hadar.moin.gov.il/fs/CmtSouthDocs/שינוי%20מעמד%20מוניציפאלי%20ו-או%20שינוי%20גבולות%20(מבואות%20ערד)%20מיתר%20-%20תמר%20-%20בני%20שמעון%20-%20שטח%20ללא%20שיפוט/709.pdf), באתר משרד הבינוי והשיכון

## ביאורים

## הערות שוליים

קטגוריה:ארץ ישראל: אזורים
קטגוריה:שביל ישראל
*
מיתרים, חבל
קטגוריה:בקעת חטיל
מחלף יצהר

**מחלף יצהר** (מכונה גם: **מחלפון יצהר**) הוא מחלף מרכזי ב, הנמצא על כביש 60, ומחבר אותו עם כביש 555 מצפון, המגיע לסנה יעקב, הר ברכה, איתמר ואלון מורה ועם כביש 552 מדרום, הנכנס לחווארה. המחלף נמצא סמוך לקצה הצפוני של חווארה, ומתחת להר צלמון עליו נמצא היישוב יצהר, ומכאן שמו.

המחלף מפריד בין שני צירים מרכזיים של כביש 60, שיחד מחברים את צפון השומרון ל ודרומה ממנו. הצירים הם כביש לב השומרון מזרחית למחלף, וציר גלעד ממערב לו.

המחלף נמצא כולו בשטח C, אך צמוד לו מדרום שטח B של העיירה חווארה.

## מבנה
המחלף מורכב מגשר בין קטעי כביש 60: כביש לב השומרון וציר גלעד. מתחת לציר זה נמצאים שני מעגלי תנועה, אחד מצפון ואחד מדרום, המחוברים ביניהם ואל הגשר. מעגל התנועה הדרומי מוביל לציר חווארה, היוצא דרומה אל תוך חווארה. מעגל התנועה הצפוני מוביל צפונה אל כביש 555.

## היסטוריה
המחלף נפתח לתנועה ב-11 בנובמבר 2023, במסגרת פתיחת כביש לב השומרון, המכונה "עוקף חווארה". עד אז היה במקום מעגל תנועה, שבו שררו באופן קבוע עומסי תנועה רבים, ולפני זה צומת בלתי מרומזר, שנקרא "**צומת יצהר גדול**" וגם "**צומת יצהר הגדולה**", להבדיל מצומת יצהר קטן, בציר גלעד, המהווה את הכניסה ליצהר.

### פיגועים
בצומת ביצעו מחבלים מספר פיגועים בעבר.

## קישורים חיצוניים

## הערות שוליים

מחלף יצהר
מחלף יצהר
קטגוריה:השומרון: תחבורה
קטגוריה:יהודה ושומרון: צמתים ומחלפים
קטגוריה:כביש 60: צמתים ומחלפים
תחנת הבעש"ט

**תחנת הבעש"ט** (נקראת גם **תחנת הבעל שם טוב**) היא אחת מהתחנות בקו האדום כחלק מהדנקל, הנמצאת ביפו. מיקומה על שדרות ירושלים, סמוך להצטלבות עם שדרות הבעש"ט ורחובות הרב חיים הלר ואד קוץ', שניהם מובילים למחלף וולפסון. התחנה נמצאת בין תחנת מחרוזת, 720 מטרים דרומית לה, לתחנת איסקוב, 330 מטרים צפונית לה על אותה שדרה. התחנה היא תחנה עילית, ונקראת על שם שדרות הבעש"ט, אליה היא סמוכה. עוברים בה הקווים R1 (לתחנה המרכזית של פתח תקווה) ו-R2 (לדפו קריית אריה). לכיוון דרום מגיעים שני הקווים אל תחנת הקוממיות.

התחנה נפתחה, יחד עם שאר הקו האדום של הרכבת הקלה בגוש דן, בתאריך 18 באוגוסט 2023.

## מיקום
התחנה נמצאת על שדרות ירושלים, רחוב מרכזי ביפו, בקרבת חיבורו עם שדרות הבעש"ט ובצמוד לחיבורו עם רחובות הרב חיים הלר ואד קוץ', המובילים מרחק קצר אל מחלף וולפסון. בקרבת התחנה שני נתיבי נסיעה לדרום ושניים לצפון, ושביל אופניים.

מוקדי העניין הקרובים לתחנה הם המרכז לטניס יפו, בית החולים וולפסון, שני בתי ספר, שלושה גני שעשועים וגינה.

בקרבת התחנה שתי תחנות אוטובוס, בהם עוברים קווים לחולון, רמת גן, קריית אונו ופתח תקווה.

## ראו גם
* תחבורה בתל אביב ויפו

## קישורים חיצוניים
* תחנת הבעש"ט באתר הדנקל
* תחנת הבעש"ט באתר נת"ע
* תחנת הבעש"ט באתר פרויקט תל אביב

## הערות שוליים

הבעש"ט
קטגוריה:יפו: מבנים
קטגוריה:יפו: תחבורה
תחנת מחרוזת

**תחנת מחרוזת** היא אחת מהתחנות בקו האדום כחלק מהדנקל, הנמצאת ביפו. מיקומה על שדרות ירושלים, סמוך להצטלבות עם רחובות מחרוזת וסהרון, והיא נמצאת בין תחנת העצמאות, כ-620 מטרים דרומית לה, לתחנת הבעש"ט, 720 מטרים צפונית לה. התחנה היא תחנה עילית, ונקראת על שם רחוב מחרוזת, אליו היא סמוכה. עוברים בה הקווים R1 (לתחנה המרכזית של פתח תקווה) ו-R2 (לדפו קריית אריה)

התחנה נפתחה, יחד עם שאר הקו האדום של הרכבת הקלה בגוש דן, בתאריך 18 באוגוסט 2023.

## מיקום
התחנה נמצאת על שדרות ירושלים, רחוב מרכזי ביפו, בקרבת חיבורו עם שדרות העצמאות בבת ים וצמוד לחיבורו עם רחובות מחרוזת וסהרון. בקרבת התחנה שני נתיב נסיעה לדרום ושניים לצפון, כאשר אחד הנתיבים לכל כיוון הוא נתיב תחבורה ציבורית.

מוקדי העניין הקרובים לתחנה הם בית ספר ושני גני שעשועים.

בקרבת התחנה שתי תחנות אוטובוס, בהם עוברים קווים לראשון לציון, חולון, אזור, משמר השבעה, בית דגן, חמ"ד, צומת צפריה, אור יהודה, יהוד, בת ים ותל אביב

## ראו גם
* תחבורה בתל אביב ויפו

## קישורים חיצוניים
* תחנת מחרוזת באתר הדנקל
* תחנת מחרוזת באתר נת"ע
* תחנת מחרוזת באתר פרויקט תל אביב

## הערות שוליים

מחרוזת
קטגוריה:יפו: מבנים
קטגוריה:יפו: תחבורה
תחנת רוטשילד

**תחנת רוטשילד** היא אחת מהתחנות בקו האדום כחלק מהדנקל, הנמצאת בבת ים. מיקומה בסמוך להצטלבות רחוב רוטשילד עם רחוב בלפור, והיא נמצאת בין תחנת ז'בוטינסקי, כ-660 מטרים ממנה, לתחנת העצמאות, 490 מטרים מזרחית לה. התחנה היא תחנה עילית, ונקראת על שם הברון רוטשילד. עוברים בה הקווים R1 (לתחנה המרכזית של פתח תקווה) ו-R2 (לדפו קריית אריה)

התחנה נפתחה, יחד עם שאר הקו האדום של הרכבת הקלה בגוש דן, בתאריך 18 באוגוסט 2023.

## מיקום
התחנה נמצאת מערבית להצטלבות שני רחובות מרכזיים בבת ים: רחוב רוטשילד ורחוב בלפור. התחנה נמצאת על רחוב רוטשילד, ומשאירה בו נתיב נסיעה אחד לכל כיוון.

מוקדי העניין הקרובים לתחנה הם החוף של בת ים ומרכז העיר שלה.

בקרבת התחנה שתי תחנות אוטובוס, בהם עוברים קווים לחולון, אזור ותל אביב.

## ראו גם
* תחבורה בבת ים

## קישורים חיצוניים
* תחנת רוטשילד באתר הדנקל
* תחנת רוטשילד באתר נת"ע

## הערות שוליים

קטגוריה:בת ים: מבנים
קטגוריה:בת ים: תחבורה
רוטשילד
קטגוריה:הנצחת הברון רוטשילד
אתנגורס מאתונה

**אָתֵנָגוֹרָס מֵאָתוּנָה** (ביוונית עתיקה: **Ἀθηναγόρας ὀ Ἀθηναῖος**;133 לערך–190 לערך) היה תאולוג ואפולוגטיקן נוצרי, מאבות הכנסייה, אשר חי ופעל במחצית השנייה של המאה ה-2 לספירה. בכתביו, שמהם שרדו מעטים, הגן על עקרונות האמונה הנוצרית מפני האשמות באתאיזם ובהיעדר מוסריות.

אתנגורס הגדיר עצמו כאתונאי, כפילוסוף וכנוצרי. ישנן עדויות שדגל בפלאטוניזם. הוא התנצר ונסע לאלכסנדריה ולימד שם באסכולת אלכסנדריה. יום חגו נחגג ב-6 באוגוסט (לפי הלוח היוליאני ב-24 ביולי) בנצרות האורתודוקסית.

## כתביו
אף שכתביו נודעו והייתה להם השפעה, שמו אינו נזכר בכתביהם של אפולוגטיקנים נוצרים מוקדמים אחרים, בפרט הוא נעדר מכתביו של אוסביוס מקיסריה, וייתכן שחלק מחיבוריו יוחסו לאפולוגטיקנים אחרים. שמו כן נזכר בשני מקורות בספרות הנוצרית המוקדמת: קטע מכתביו של מתודיוס מאולימפוס מצטט את "כתב בקשה בעניין הנוצרים" מאת אתנגורס, וקטעים מתוך "דברי ימי הנצרות" מאת פיליפוס מסידה מביאים פרטים ביוגרפיים שמהימנותם מוטלת בספק. פיליפוס טוען שאתנגורס עמד בראש אסכולת אלכסנדריה, לפני תקופתו של פנטנוס, דבר העומד בסתירה לכתבי אאוסביוס, ומציין שאתנגורס התנצר לאחר שהתוודע לכתבי הקודש במטרה לערער עליהם.

מדרך ניסוחו של אתנגורס ניתן להסיק כי למד רטוריקה, וכתיבתו מעידה על היותו איש ידע ותרבות, על יכולותיו כפילוסוף וכרטוריקן, על הערכתו את המזג האינטלקטואלי של תקופתו ועל התמודדותו העדינה עם בני הפלוגתא שלו.

מבין כתביו נשמרו מעטים: "כתב בקשה בעניין הנוצרים" (πρεσβεία χερί χριστιανών, או בלטינית: Legatio Pro Christianis) שלעיתים קרובות מכונה "ההתנצלות", וחיבור שכותרתו "על תחיית המתים" (Λόγος περί άναστάσεως τών νέκρων).

### כתב בקשה בעניין הנוצרים
"כתב בקשה בעניין הנוצרים", שמתוארך לשנת 176–178, מוען לקיסרים מרקוס אורליוס ובנו קומודוס, ובו תחינה למתן רשות לקיים פולחן נוצרי ולהכחשת עלילות הדם והאשמות השווא נגד הנוצרים שלפיהן הם אתאיסטים ועוסקים בגילוי עריות.

החיבור הוא ניסיון מוקדם להשתמש ברעיונות אפלטוניים לפרש את האמונה הנוצרית לתרבויות יוון ורומא. בחיבור הוא מתלונן על האפליה חסרת ההיגיון והלא צודקת נגד נוצרים ועל ההשמצות שמהן הם סובלים, ולאחר מכן הוא מתמודד עם האשמת הנצרות באתאיזם. אתנגורס מצטט בחיבור משוררים פגנים ופילוסופים כדי לנמק את הרעיונות הנוצריים ולהביע את עליונות האמונה הנוצרית באל אחד ובשילוש הקדוש על פני הפגניות.

החיבור מתמודד גם עם האשמת הנוצרים בחוסר מוסריות באמצעות פרישת אידיאל הטהרה הנוצרי, הקיים גם במחשבה ולא רק במעשה, וציון קדושת הנישואים שאינה ניתנת להפרה. אתנגורס שולל את עלילות הדם והקניבליזם באומרו כי הנוצרים מתעבים כל התאכזרות ורצח, וכי אמונתם בתחיית המתים אינה מתיישבת עם אכילת בשר אדם. יתר על כן, הוא מסרב להשתתף בתחרויות גלדיאטורים, שולל את השימוש של נשים בתרופות לביצוע הפלה, שאותה מגדיר כרצח, ומתנגד לעונש מוות.

### "על תחיית המתים"
החיבור "על תחיית המתים" נכתב לאחר "ההתנצלות", ואף ניתן לראות בו נספח של האחרון. בחיבור הוא מנסה להוכיח את רעיון תחיית המתים, הן מטעם כוחו של הבורא והן מטעם טבע הגוף. לדידו, תחיית המתים היא של הגוף והנפש גם יחד, וישנה הקבלה בין מות הגוף עד לתחיית המתים לבין שינה מבחינת מצב הנשמה.

## לקריאה נוספת

## קישורים חיצוניים

* Peterson, John Bertram. "Athenagoras." The Catholic Encyclopedia. Vol. 2. New York: Robert Appleton Company, 1907.

קטגוריה:אבות הכנסייה
קטגוריה:תאולוגים נוצרים
קטגוריה:אתונאים מן העת העתיקה
קטגוריה:קדושים נוצרים
קטגוריה:ילידי 133
קטגוריה:נפטרים ב-190
אבינועם אטון

**אבינועם אטון** (נולד ב־25 באפריל 1996) הוא גיטריסט, מלחין ומעבד ישראלי, הפועל בניו יורק.

## ביוגרפיה
אטון נולד וגדל בירושלים, והחל לנגן בגיטרה בגיל צעיר. בגיל 15 החל את לימודיו בתיכון הישראלי למדעים ולאמנויות (ירושלים), שם למד גיטרה אצל יונתן אלבלק ופיתוח שמיעה אצל בת-שבע רובינשטיין.

אטון הוא בוגר האקדמיה למוסיקה ולמחול בירושלים, שם למד אצל פרופ' יוסף ברדנשווילי ואלי דג'יברי. עם תום לימודיו זכה במלגת לימודים לתואר שני בניו סקול בניו יורק, שם למד עם אורי קיין, דייב דאגלס  ואמיליו סולה ואחרים. במהלך לימודיו התמקד בכתיבה להרכבים גדולים, תוך חקירה של שילובים בין גיטרה חשמלית, כלי מיתר ואלתור חופשי.

## קריירה
ב-2023 הוזמן אטון להלחין יצירה מקורית לתזמורת הביג בנד של ה־Jazz Gallery בניו יורק, אחד מהמוסדות המרכזיים בעולם לג'אז עכשווי. כשנה לאחר מכן, התקבל לתוכנית BMI Jazz Composers Workshop , מסלול יוקרתי למלחיני ג'אז המתקיים בניו יורק.

אטון השתתף בפרויקטים רבים כגיטריסט, מלחין ומעבד, ושיתף פעולה עם אמנים ממגוון סגנונות, ביניהם המנצחת מיהו חזמה , דואו הגיטרות הקלאסיות Newman & Oltman Guitar Duo , החצוצרן הגרמני הנס-פטר סאלנטין, הזמרת טלי גולרגנט והזמר צק ברקמן.

רבות מיצירותיו שואבות השראה מתמונות, צילומים וסצנות קולנועיות.

## דיסקוגרפיה
* *Searching for Colors* (2022)
* *Looking Into Your Soul* (2024)

## קישורים חיצוניים

* All About Jazz – פרופיל מוזיקאי
* פרופיל אמן ב-AICF
* "Searching for Colors" – אלבום השבוע במגזין Jazziz
* כתבה על הקונצרט ב-Jazz Gallery

## הערות שוליים

קטגוריה:גיטריסטים ישראלים
קטגוריה:מלחינים ישראלים
קטגוריה:מעבדים מוזיקליים ישראלים
קטגוריה:בוגרי ניו סקול
קטגוריה:מלחיני ג'אז ישראלים
קטגוריה:בוגרי האקדמיה למוסיקה ולמחול בירושלים
קטגוריה:ישראלים שנולדו ב-1996
הנקוק לי ג'קסון

**הנקוק לי ג'קסון** (באנגלית: **Hancock Lee Jackson**; ) היה פוליטיקאי אמריקאי שכיהן כמושל ה-13 של מדינת מיזורי מפברואר עד אוקטובר 1857. קודם לכן היה סגן מושל מיזורי העשירי במשך כחודשיים טרם כהונתו כמושל. כשסיים את תפקידו כמושל מיזורי שב למשרד סגן המושל עד לשנת 1861.

## ביוגרפיה
ג'קסון נולד במחוז מדיסון שבקנטקי ב-12 במאי 1796. הוא התחנך בבתי הספר המקומיים של הקהילייה והפך לחקלאי. אביו היה ג'ון ג'קסון, ואחיו היה ג'רוויס ג'קסון הבן. ג'ון וג'רוויס הבן מכרו מאוחר יותר את הקרקע שהפכה לימים למחוז לורל שבקנטקי. בשנת 1821 עבר למיזורי והמשיך לעסוק בחקלאות.

בשנת 1829 נכנס לפוליטיקה כחבר המפלגה הדמוקרטית, כאשר מונה לשריף של מחוז רנדולף, תפקיד בו כיהן שתי כהונות. בנוסף, שימש כנציג בוועידת החוקה של מיזורי בשנת 1845.

במהלך מלחמת ארצות הברית–מקסיקו הקים יחידת מתנדבים ונבחר למפקד בדרגת קפטן. כחלק מהרגימנט השני של חיל הפרשים המתנדבים של מיזורי, בפיקודו של סטרלינג פרייס, הוא שירת בעיקר בניו מקסיקו ולחם בקרבות בטאוס, כולל במרד טאוס .

ג'קסון היה חבר הסנאט של מיזורי בין השנים 1851–1855, וכיהן כסגן מושל מיזורי בין 1857 ל-1861. קודם לכן, בפברואר 1857, התפטר המושל טראסטן פולק לשם כהונתו בסנאט של ארצות הברית, וג'קסון שימש כמושל דה פקטו עד שנבחר מחליף בבחירות מיוחדות. רוברט מרסלוס סטיוארט ניצח בבחירות באוקטובר כדי להשלים את כהונת פולק, וג'קסון שב לתפקידו כסגן המושל. 

בשנת 1860 התמודד ללא הצלחה על תפקיד המושל, כשהפסיד לקלייבורן פוקס ג'קסון. קלייבורן פוקס ג'קסון, המושל ה-15 של מיזורי, היה בן דודו מדרגה שלישית של הנקוק לי ג'קסון. השניים חלקו סבא רבא משותף – ג'וזף ג'קסון האב. לאחר הבחירות מונה ג'קסון בידי הנשיא ג'יימס ביוקנן למרשל במחוז המערבי של מיזורי, תפקיד שבו החזיק עד שהנשיא הרפובליקני אברהם לינקולן הושבע לתפקידו ב-1861 והחליף את בעלי התפקידים הפדרליים באנשי אמונו.

ב-1865 עבר ג'קסון לאורגון, שם המשיך לעסוק בחקלאות. הוא נפטר בסיילם ב-19 במרץ 1876 ונטמן בבית העלמין פיוניר בסיילם.

## קישורים חיצוניים
* הנקוק לי ג'קסון, באתר אגודת המושלים הלאומית 
* 

## הערות שוליים

קטגוריה:אמריקאים ילידי קנטקי
קטגוריה:חברי האספה הכללית של מיזורי
קטגוריה:סגני מושלי מיזורי
קטגוריה:מושלי מיזורי
קטגוריה:מושלי מדינות ארצות הברית מהמפלגה הדמוקרטית
קטגוריה:אמריקאים שנולדו ב-1796
קטגוריה:אמריקאים שנפטרו ב-1876
דרך אלוף שדה

**דרך אלוף שדה** היא דרך ראשית העוברת ברמת גן, ובחלקה על גבול גבעתיים, ומשמשת כאחד מצירי הכניסה המרכזיים לתל אביב מכיוון מזרח גוש דן, יחד עם המשכיה לשני הכיוונים. נקראת על שמו של אלוף יצחק שדה.

הדרך נמצאת בעיקר ברמת גן, ברבעים 4 ו-5 שלה, ובשכונות רמת חן, נווה יהושע, הבילויי"ם ושיכון צנחנים.

ראשיתה של הדרך כהמשכה של דרך שיבא בבקעת אונו, בין כפר אז"ר לרמת אפעל, הובילה לבית החולים שיבא ולקריית אונו, גני תקווה וסביון. הדרכים מתחברות על גשר במחלף אלוף שדה, שתחתיו עובר כביש 4, המחבר את הציר בעזרת כביש 471 לגבעת שמואל ופתח תקווה. בעקבות חיבורים אלה, דרך אלוף שדה מהווה את המעבר המרכזי בין דרום־מרכז גוש דן למקומות המוזכרים.
[ממוזער|[מסוף אלוף שדה, במחלף אלוף שדה]]
בתחילת הדרך, כחלק ממחלף אלוף שדה, נמצא מסוף אלוף שדה, המחבר אותה עם תל אביב, בני ברק, גני תקווה, גבעת שמואל, קריית אונו, פתח תקווה, רמלה ולמספר רב של מקומות וערים ברחבי ישראל וכן עם החלקים האחרים של רמת גן. לאורך הדרך מספר תחנות אוטובוס, בהם עוברים קווים המחברים אותו גם עם חולון ובת ים.

בדרך צפויות לקום ארבע תחנות של הקו הסגול של דנקל: תחנת אלוף שדה (במחלף אלוף שדה), תחנת הירדן (בצומת הירדן), תחנת רזיאל (בצומת רבין) ותחנת כורזין (בצומת כורזין). הקו יעבור בצד הצפוני של הדרך. כיום מתקיימות עבודות לכל אורך הדרך על הקמת הקו.

הדרך ממשיכה עד לדרך השלום במקום מפגשה עם רחוב עודד, המשמש גבול תחום השיפוט של הערים רמת גן ותל אביב: ממזרח לו שכונת רמת חן ברמת גן, וממערב לו שכונת רמת הטייסים בתל אביב. צפונית לצומת החיבור שוכנת העיר גבעתיים. דרך השלום מתעקלת לכיוון צפון, וממשיכה עד מחלף השלום, תחנת רכבת השלום ודרך בגין, בסמוך למגדלי עזריאלי.

לכל אורך הדרך, חומות מפרידות בינו ובין השכונות שסביבותיו.

הדרך נוטה להיות פקוקה מאוד, לשני הכיוונים.

[200px|ממוזער|[כרזה|שלט של עיריית תל אביב במפגש דרך אלוף שדה עם דרך השלום]]
## מסלול

## ראו גם
* דרך השלום
* דנקל – הקו הסגול
## קישורים חיצוניים

## הערות שוליים

קטגוריה:גבעתיים: גאוגרפיה
אלוף שדה
אלוף שדה
פרחאת

**פרחאת** (בערבית: **فرحات**) הוא שם משפחה.

קטגוריה:שמות משפחה ערביים
עבד א-רחמן זידאן

**עבד אל-רחמן פהמי עבד א-רחמן זידאן** (ב-ערבית: **عبد الرحمن زيدان**; נולד ב-29 באפריל 1960) הוא מהנדס ופוליטיקאי פלסטיני ואיש חמאס, שכיהן כשר העבודות הציבוריות והשיכון בממשלת הנייה הראשונה.

## ביוגרפיה
זידאן נולד ב-1960 בדיר אל-ע'וסון. את השכלתו היסודית קיבל בבתי הספר של העיר טולכרם. לאחר מלחמת ששת הימים עברה משפחתו להתגורר בכווית שם למד בתיכון, ובהמשך נסע לאוניברסיטת אלבמה בארצות הברית כדי ללמוד הנדסה אזרחית, הוא סיים את לימודי התואר הראשון ב-1985 והמשיך ללימודי תואר שני באוניברסיטת א-נג'אח ב-1999, לימודים שנקטעו בעקבות האינתיפאדה השנייה. במהלך השנים עבד בכווית, ולאחר מלחמת המפרץ חזר לביתו בישראל.

הוא חבר פעיל ובולט בתנועת החמאס, וכיהן מטעמה כשר העבודות הציבוריות והשיכון בממשלה העשירית של הרשות הפלסטינית בראשות אסמאעיל הנייה. בנוסף, הוא חבר המועצה המחוקקת הפלסטינית מטעם נפת טולכרם שם נבחר במהלך הבחירות למועצה המחוקקת הפלסטינית ב-2006, וחבר המועצה הלאומית הפלסטינית. במקביל, הוא ביקר בחריפות את הבחירות שערכה הרשות הפלסטינית למועצות המקומיות ב-2021.

ישראל עצרה את זידאן פעמים רבות ממעונו בעיירה דיר אל-ע'וסון, כולל בעת כהונתו כשר, והוא שהה תקופות ממושכות במעצר מנהלי, בסך כולל של יותר משבע שנים. הוא גם נעצר פעם אחת על ידי כוחות הביטחון של הרשות הפלסטינית, במה שהוביל להסלמה ביחסי פת"ח וחמאס.

זידאן נשוי ואב לשלוש בנות.

## הערות שוליים

קטגוריה:פעילי חמאס
קטגוריה:שרי השיכון של הרשות הפלסטינית
קטגוריה:פוליטיקאים פלסטינים
קטגוריה:בוגרי אוניברסיטת אלבמה
קטגוריה:בוגרי אוניברסיטת א-נג'אח
קטגוריה:פלסטינים שנולדו ב-1960
איתן ברגלס

**איתן ברגלס** (28 ביוני 1934 – 8 באוגוסט 1992) היה כלכלן ישראלי, פרופסור באוניברסיטת תל אביב. היה מראשוני המרצים בחוג לכלכלה באוניברסיטת תל אביב וממייסדיו. היה בנקאי, יו״ר בנק הפועלים.

## קורות חיים
איתן ברגלס נולד ב-1934 בתל אביב. את לימודי התואר הראשון סיים באוניברסיטה העברית ב-1960. את התואר השני סיים ב-1962 ואת התואר השלישי שכתב בהנחיית צבי גריליכס ומרטין ג׳ין ביילי ב-1963, שניהם באוניברסיטת שיקגו.

הוא היה מהכלכלנים הבולטים, וממייסדי החוג לכלכלה באוניברסיטת תל אביב, אליו הצטרף ב-1966. בשנת 1967 קצת יותר משנה לאחר שהוקם החוג, ומשעזב את החוג מי שהקים אותו אבא לרנר, מונה ברגלס לראש החוג, תפקיד בו כיהן עד 1970.

בשנת 1971 קודם לפרופסור חבר, וב-1975 קודם לפרופסור מן המניין. בין השנים 1971 ועד 1974 כיהן כדקן הפקולטה למדעי החברה. בשנת 1974 מונה לסגן הרקטור באוניברסיטה, תפקיד בו כיהן עד 1976.

במהלך השנים כיהן בתפקידים שונים. היה נשיא האגודה הישראלית לכלכלה בין השנים 1972–1974. היה דירקטור במכון ספיר. כמו כן היה הממונה על אגף התקציבים במשרד האוצר.

בשנת 1985 מונה ליו"ר בנק הפועלים, תפקיד בו כיהן עד לפטירתו בשנת 1992. לאחר פטירתו החליטה האוניברסיטה להרחיב את החוג לכלכלה ולקרוא לו על שמו.

## קישורים חיצוניים
* איתן ברגלס, באתר אוניברסיטת תל אביב 
* איתן ברגלס – רשימת פרסומים, באתר אוניברסיטת תל אביב 

## הערות שוליים

קטגוריה:כלכלנים ישראלים
קטגוריה:סגל אוניברסיטת תל אביב: כלכלה
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת שיקגו
קטגוריה:נשיאי האגודה הישראלית לכלכלה
קטגוריה:הממונים על התקציבים
קטגוריה:דירקטורים ישראלים
קטגוריה:יושבי ראש בנק הפועלים
קטגוריה:אישים הקבורים בבית הקברות מורשה
קטגוריה:ישראלים שנולדו ב-1934
קטגוריה:ישראלים שנפטרו ב-1992
זיאד זאזא

**זיאד שוקרי עבד רבו אל-זאזא** (בערבית: **زياد الظاظا**; 28 בנובמבר 1955 בעזה – 9 בפברואר 2022) הוא מהנדס אזרחי פלסטיני שכיהן כשר התחבורה והתקשורת וכשר הכלכלה בממשלות הרשות הפלסטינית.

## ביוגרפיה
זיאד נולד בעזה ב-1955. הוא השלים לימודי תואר ראשון בהנדסה אזרחית בהצלחה באוניברסיטת אלכסנדריה ב-1979, ולאחר מכן עבד כמהנדס בניהול פרויקטים גדולים בעיראק ובערב הסעודית. הוא גם עבד כעוזר מהנדס בניין אזורי עבור אונר"א ברצועת עזה וכיהן כחבר המועצה העליונה של איגוד המהנדסים הפלסטינים ויו"ר מועצת המנהלים של איגוד סניף עזה. הוא גם עסק בפעילות חברתית, ובין השאר היה רכז קואליציית הצדקה ברצועת עזה.

זיאד היה חבר הלשכה המדינית של חמאס. במרץ 2006 מונה לתפקיד שר התחבורה והתקשורת בממשלת הנייה הראשונה, ובחודש יולי, עם מעצרם של חלק מהשרים שהתגוררו ביהודה ושומרון, קיבל לסמכותו תיקים נוספים. לאחר מכן כיהן כשר הכלכלה בממשלת הנייה השנייה.

בין השנים 2007 ל-2012 כיהן כשר האוצר והכלכלה בממשלת חמאס שהוקמה ברצועת עזה, ובין 2012 ל-2014 היה סגן ראש הממשלה ושר האוצר בממשלה השנייה של חמאס. במסגרת תפקידו זה, הוביל ב-2012 את שיחות המשא ומתן להפסקת אש מול ישראל, וגם נדרש להוביל קיצוצים משמעותיים בתקציבי ניהול הרצועה. ב-2015 הוביל את ההחלטה לחלק את קרקעות גוש קטיף לפעילי חמאס, וכן קידם את סלילתו של כביש סמוך לגדר ההפרדה כפעולת התגרות מול ישראל.

לזיאד היו ארבעה בנים וחמש בנות. הוא נפטר בפברואר 2022 אחרי שנדבק בוירוס הקורונה.

## הערות שוליים

קטגוריה:פעילי חמאס
קטגוריה:שרי הכלכלה של הרשות הפלסטינית
קטגוריה:פוליטיקאים פלסטינים
קטגוריה:בוגרי אוניברסיטת אלכסנדריה
קטגוריה:פלסטינים שנפטרו במגפת הקורונה
קטגוריה:שרי התחבורה והתקשורת של הרשות הפלסטינית
קטגוריה:פלסטינים שנולדו ב-1955
קטגוריה:פלסטינים שנפטרו ב-2022
לאונרדו מלטזה

**לאונרדו מלטזה** (באיטלקית: **Leonardo Maltese**; נולד ב-28 באוקטובר 1997) הוא שחקן וזמר איטלקי-בריטי.

## ביוגרפיה
מלטזה נולד ברוונה לאב סיציליאני ולאם אנגלייה. לאחר שלמד באנגליה, עבר לרומא כדי ללמוד באקדמיה לתיאטרון של רומא סופיה אמנדולאה. ב-2020 החל להוציא מוזיקה תחת שם הבמה "ליאו פולקרו" (Leo Fulcro). באותה שנה הוציא את הסינגל הראשון שלו, "Tourmalet", וכן את ה-EP הראשון שלו, "Salmoni". ב-2021 יצא אלבומו הראשון, "Il Mondo che Cambia".

את הופעת הבכורה הקולנועית שלו עשה בשנת 2022, כשגילם את אטורה טליאפרי בסרטו של ג'אני אמליו "אדון הנמלים", שהוצג בפסטיבל הסרטים של ונציה ה-79. הסרט מספר על הסופר אלדו בראיבנטי (בגילומו של לואיג'י לו קשיו) ועל הפרשה הידועה כ"פרשת בראיבנטי". על תפקיד זה זכה בפרס הכישרון החדש בפסטיבל ונציה.

בשנת 2023 גילם את דמותו של אדגרדו מורטרה בצעירותו בסרט "חטוף" בבימויו של מרקו בלוקיו, שהוצג בפסטיבל קאן. באותה שנה זכה בפרס גוליילמו ביראגי בטקס פרסי "סרט הכסף" (Nastri d'argento), עבור תפקידיו בסרטים "אדון הנמלים" ו"החטוף". בנוסף, גילם את מעצב האופנה ג'אני ורסצ'ה בסרטו של מימו קלופרסטי, "Gianni Versace: L'Imperatore dei sogni".

בשנת 2024 גילם את המשורר ג'אקומו ליאופרדי בסדרת הטלוויזיה "Leopardi – Il poeta dell'infinito" בבימויו של סרג'ו רוביני. באותה שנה הוציא את ה-EP השני שלו, "Boy on Earth". ב-2025 עתיד להופיע בתפקיד ראגוזין בסרט "L'Abbaglio", בבימויו של רוברטו אנדו.

## פילמוגרפיה
### קולנוע
*2022: אדון הנמלים
*2023: חטוף
*2023: Gianni Versace: L'Imperatore dei sogni
*2025: L'Abbaglio

### טלוויזיה
*2024: Leopardi – Il poeta dell'infinito

## דיסקוגרפיה
### אלבומי אולפן
*2021: Il Mondo Che Cambia

### מיני-אלבומים (EP)
*2020: Salmoni
*2024: Boy on Earth

### סינגלים
*2020: Tourmalet
*2020: Ti Scriverei
*2021: Babilonia
*2021: Incubo
*2021: Tutto Bene
*2022: Scegli Me
*2023: Yin e Yang
*2023: La Mappa
*2024: Spy Kids (עם GIOVAPIÙGIOVA)
*2024: Everyday

## פרסים
*פרס דוד די דונטלו
**2023: פרס "תגלית השנה" על "אדון הנמלים" ו"החטוף"
*פרס סרט הכסף (Nastro d'Argento)
**2023: פרס גוליילמו ביראגי עבור "חטוף"
*פסטיבל הסרטים של ונציה
**2022: פרס הכישרון Imaie עבור "אדון הנמלים"

## קישורים חיצוניים

קטגוריה:שחקני קולנוע וטלוויזיה איטלקים
קטגוריה:זמרים איטלקים
קטגוריה:איטלקים שנולדו ב-1997
ישראל ברשטיין

**ישראל ברשטיין** (ברומנית **Israel Berstein**; 23 ביוני 1926 – 22 בספטמבר 1991) היה מתמטיקאי יהודי יליד רומניה.
## ביוגרפיה
ברשטיין נולד במזרח רומניה, לפי גבולות אותה תקופה, ביריד בריצֶ'ן (Briceni) (כעת ברפובליקת מולדובה). ב-1940, כשהצבא האדום פלש לחבל בעקבות הסכם ריבנטרופ–מולוטוב, נעצר אביו, פרוים ברשטיין ומאוחר יותר מת במחנה המעצר. לאחר כיבוש החבל על ידי צבאות גרמניה הנאצית ורומניה מצאה אימו מקלט אצל תושבת נוצרייה, יחד עם בנה ובתה וכך ניצולו מגירוש לטרנסניסטריה.

לאחר שהצבא האדום השתלט מחדש על האזור, גויס ברשטיין לשורות הצבא. כבר בשבוע הראשון שלו בצבא נפצע ברנשטיין ואיבד את רגלו הימנית, אושפז וחלה בשחפת. לאחר אשפוז ממושך, עד 1947, היגר מהאזור, שסופח לברית המועצות אל רומניה והתחיל ללמוד באוניברסיטת בוקרשט. ברשטיין סיים בהצלחה לימודי מתמטיקה ב-1954 והמשיך את לימודיו במכון למתמטיקה.

ב-1961 עלה ברנשטיין לישראל. בסתיו 1963 קיבל ברשטיין מינוי לפרופסור אסיסטנט באוניברסיטת קורנל והיגר לארצות הברית. ב-1967 קיבל את הקתדרה של הפקולטה למתמטיקה. עיקר עבודתו הייתה בתחום ההומוטופיה.

ברנשטיין סבל ממחלת פרקינסון במשך 25 שנותיו האחרונות.

## קישורים חיצוניים
* 

קטגוריה:מתמטיקאים יהודים רומנים
קטגוריה:יהודים אנשי הצבא האדום במלחמת העולם השנייה
קטגוריה:נכים אמריקאים
קטגוריה:נכים יהודים
קטגוריה:מהגרים מישראל לארצות הברית
קטגוריה:מתמטיקאים יהודים אמריקאים
קטגוריה:בוגרי אוניברסיטת בוקרשט
קטגוריה:סגל אוניברסיטת קורנל
קטגוריה:אמריקאים שנולדו ב-1926
קטגוריה:אמריקאים שנפטרו ב-1991
SVOM

**Space Variable Objects Monitor (SVOM)** (**מנטר עצמים משתנים בחלל**) הוא טלסקופ חלל ששוגר כמשימה משותפת של המרכז הצרפתי הלאומי לחקר החלל ומינהל החלל הסיני בשנת 2024. המשימה מתוכננת ל-3 שנים. המכשירים שמותקנים על החללית מיועדים לחקר התפרצות גמא.

## משימה
המשימה מבוצעת בשילוב מכשירים המותקנים בחללית ומתקני קרקע. הכוונה לגלות ולנתח התפרצות גמא.

החללית שוגרה למסלול בגובה 600 ק"מ מעל כדור הארץ ומותקנים בה מכשירים הבאם:

* ECLAIR - מיועד לגילוי התפרצויות גמא בתחום האדום. צפוי גילוי של כ-200 התפרצויות בתקופת פעילות המכשיר. הציוד נבנה בצרפת. פעיל בתחום kEv  60 - 2  
* Gamma-ray Burst Monitor (GRM) - ספקטרומטר שפעיל בתחום kEv  5000 - 5. נבנה בסין.
* Microchannel X-ray Telescope (MXT) - טלסקופ בתחום קרני רנטגן. נבנה בשיתוף פעולה של צרפת, גרמניה ובריטניה. תחום פעילות היא kEv  10 - 0.2
* Visible Telescope (VT) - טלסקופ בתחום אור נראה. 

לתמיכה בפעילות מופעלות תחנות קרקע עם טלסקופים המיועדים למשימה. התחנות פעילות בצרפת, מקסיקו ובסין.

השיגור המוצלח בוצע ב-22 ביוני 2024 ממרכז שיגור הלוויינים שיצ'אנג בעזרת משגר מדגם צ'אנגג'נג 2C.

באחר תקופת בדיקות וכיול באפריל 2025 החלה פעילות שותפת של המכשירים.

## קישורים חיצוניים
* 

קטגוריה:טלסקופי חלל בחלקים הבלתי נראים של הספקטרום
קטגוריה:לוויינים סינים
קטגוריה:תוכנית החלל הצרפתית
קטגוריה:2024 ברפובליקה העממית של סין
דודו בזק

**דודו בזק** (נולד ב-5 בספטמבר 1977, כ"ב באלול ה'תשל"ז) הוא עיתונאי, דובר ואיש תקשורת ישראלי. מאז 2008 משמש כדובר וכראש מערך ההסברה של מועדון הכדורגל מכבי חיפה. בעבר היה עיתונאי במעריב וכתב מקומונים בעמקים ובגליל.

## ביוגרפיה
בזק נולד וגדל בעפולה. אביו, הנרי בזק, היה קצין מכונות ראשי בצי הסוחר "צים", ואמו, רבקה, עבדה עם ילדים חוסים. למד בבית הספר לקציני ים בעכו, ולאחר מכן שירת בחיל הים.

בזק הוא בעל תואר ראשון ושני בתקשורת מאוניברסיטת בן-גוריון בנגב, עם התמחות בתעמולה פוליטית.

## קריירה
בשנת 2000 החל בזק את דרכו בתקשורת כעיתונאי במקומונים באזור העמקים, ביניהם "אינדקס העמק והגליל".

בשנת 2002 הצטרף לעיתון היומי "מעריב" ושימש ככתב במדור הספורט תחת יואב גולן ואורי דגון. במסגרת תפקידו סיקר קבוצות כדורגל שונות, בהן מכבי נתניה ונצרת עילית, ושימש ככתב מחליף בסיקור מכבי חיפה.

בשנת 2004 מונה לכתב מעריב בגליל והעמקים, שם סיקר אירועים מרכזיים, ובהם תוכנית ההתנתקות, רצח תאיר ראדה, משפט רומן זדורוב, תקופת הפיגועים בצפון ומלחמת לבנון השנייה.

בקיץ 2008 הצטרף למועדון הכדורגל מכבי חיפה, שם הוא משמש כדובר וראש מערך ההסברה. במהלך השנים בנה את מחלקת המדיה של המועדון, פיתח אמצעי תקשורת ישירים לקהל האוהדים, בהם האתר הרשמי, הרשתות החברתיות וערוץ התוכן "מכבי חיפה TV". במסגרת עבודתו לקח חלק באירוח עיתונאים מרחבי היבשת, והיה שותף לזכיית המועדון בחמש אליפויות, גביע מדינה אחד ושתי הופעות בליגת האלופות. בזק היה גם לקח חלק בניהול המעבר לאצטדיון סמי עופר, ובהגדלת כמות המנויים למעל 20,000.

בנוסף לעבודתו במכבי חיפה, שימש בזק כמרצה בחוג למדעי המדינה במכללת עמק יזרעאל, שם לימד על שימוש במשחקי ספורט לתעמולה פוליטית.

## חיים אישיים
בזק מתגורר ביישוב בלפוריה, נשוי לשרית ואב לשלושה ילדים.

## הערות שוליים

קטגוריה:עיתונאי ספורט ישראלים
קטגוריה:סגל מעריב
קטגוריה:בוגרי בית הספר לקציני ים עכו
קטגוריה:בוגרי אוניברסיטת בן-גוריון בנגב
קטגוריה:עפולה: אישים
קטגוריה:בלפוריה: אישים
קטגוריה:ישראלים שנולדו ב-1977
חטיפת אדגרדו מורטארה (ציור)

**חטיפת אדגרדו מורטארה** (בגרמנית: **Der Raub des Mortara-Kindes**) הוא אחד הציורים החשובים ביותר של האמן היהודי-גרמני מוריץ דניאל אופנהיים, אשר הגיעו למכירה פומבית בשנים האחרונות. הציור צויר בשנת 1862, ארבע שנים לאחר התרחשות האירוע אותו הוא מתאר – חטיפתו של הילד אדגרדו מורטארה בבולוניה, איטליה.

הציור משקף את ההתעניינות הרחבה שהייתה באירוע ברחבי אירופה וצפון אמריקה, אשר עוררה סערה עולמית. ב-24 ביוני 1858, נלקח אדגרדו מורטארה בן השש מבית הוריו על ידי שומרים של האינקוויזיציה האפיפיורית, בטענה כי הוטבל בסתר לנצרות על ידי משרתת בשם אנה מוריזי, בזמן שהיה חולה בילדותו. חרף מאמצים ניכרים של משפחתו, אשר ניסו לרתום את הקהילה היהודית ואת דעת הקהל הבינלאומית, כולל מחאות ממשפחת רוטשילד, התערבותו של סר משה מונטיפיורי והסתייגות של נפוליאון השלישי, הילד לא הוחזר להוריו.

באותה תקופה שלטה מדינת האפיפיור על רוב שטחה של איטליה, אם כי סמכותה התערערה בעקבות מהומות 1848. רק 12 שנה לאחר חטיפת מורטארה, קרסה השליטה הפוליטית של האפיפיור, וב-1870 הוקמה איטליה המאוחדת תחת שלטונו של ויטוריו אמנואלה השני, מלך איטליה. חטיפת הילד עוררה זעם עולמי, ונתפסה כפגיעה בזכויות הטבעיות של הורים – תגובות שהיו חלק מהתנגדות גוברת לשלטון האפיפיורי. לדברי החוקר דייוויד קרטצר, ניתן לטעון כי אנה מוריזי, שהייתה ענייה וחסרת השכלה פורמלית, תרמה לאיחוד איטליה יותר מגיבורים לאומיים רבים של תנועת הריסורג'ימנטו.

מקרה זה לא היה מקרה בודד של המרת דת כפויה, גם במאה ה-19. מוריץ אופנהיים הכיר מקרוב את תחושת הפחד של יהודי איטליה, לאחר ביקורו ברומא כסטודנט בשנת 1821. בביקור זה תיאר חוויה שבה נחשד כמי שאינו יהודי, והאימה שהופגנה מצד יהודים מקומיים שמא הוא שליח של גורמים נוצריים. חוויה זו השפיעה עליו עמוקות, וניתן לשער כי עמדה לנגד עיניו כאשר צייר את הסצנה של חטיפת הילד כארבעים שנה מאוחר יותר.

עם פתיחת התערוכה לציון 100 שנה להולדת אופנהיים בפרנקפורטר קונסטפריין בשנת 1900, הציור כבר נחשב כנעדר, והוצג רק בתצלום. עם זאת, נותרו סקיצות וציורים מוקדמים של דמויות מהציור, וכן רישום של ההרכב כולו – שגם הוא אבד – הדומה בהרכבו לגרסה הידועה של הציור. גילויו מחדש של הציור לאחר למעלה ממאה שנים התקבל בהתלהבות רבה בקרב חוקרי יצירתו של אופנהיים.

## הערות שוליים

קטגוריה:ציורי שמן
קטגוריה:ציורים מהמאה ה-20
קטגוריה:מוריץ דניאל אופנהיים: ציורים
קטגוריה:ציורי היסטוריה
קטגוריה:ילדים בציור
מוחמד ברגותי

**מוחמד איבראהים ברגותי** (בערבית: **محمد إبراهيم البرغوثي**; נולד ב-1968) הוא פוליטיקאי פלסטיני שכיהן כשר העבודה בממשלת הנייה הראשונה וכשר האחראי על השלטון המקומי בממשלת הנייה השנייה.

## ביוגרפיה
ברגותי נולד בעיירה כובאר שבמחוז רמאללה ואל-בירה. הוא סיים את לימודיו באוניברסיטת אל-קודס עם תואר ראשון במתמטיקה ומחשבים ונבחר לכהן כנשיא מועצת הסטודנטים למשך שתי קדנציות רצופות, בהמשך קיבל תואר שני בניהול מאוניברסיטת א-נג'אח. הוא עבד כנשיא אגודת הצדקה האסלאמית באל-בירה. הוא קרוב משפחה של מרואן ברגותי.

ברגותי נאסר על ידי ישראל מספר פעמים וישב בכלא יותר מ-5 שנים במצטבר. הוא נפצע בעת שהשתתף באינתיפאדה הראשונה.

ברגותי הושבע על ידי אבו מאזן לתפקיד שר העבודה ב-30 במרץ 2006 בממשלה העשירית של הרשות הפלסטינית בראשות אסמאעיל הנייה, ולאחר מכן כיהן כשר לענייני השלטון המקומי ב-18 במרץ 2007 בממשלתו השנייה של הנייה. למרות הזדהותו כעצמאי, הוא נעצר על ידי ישראל גם בעת כהונתו כשר, בעקבות חטיפתו של גלעד שליט.

## הערות שוליים

קטגוריה:שרי ממשלת הרשות הפלסטינית
קטגוריה:פוליטיקאים פלסטינים
קטגוריה:בוגרי אוניברסיטת א-נג'אח
קטגוריה:בוגרי אוניברסיטת אל-קודס
קטגוריה:חמולת ברגותי
קטגוריה:פלסטינים שנולדו ב-1968
כביש 5055

**כביש 5055** הוא כביש רוחב אזורי בגוש שילה המתחיל בצומת שילה, הסמוכה לשילה, במערב, ומסתיים בצומת גדעון, על כביש אלון, במזרח. בדרך עובר הכביש סמוך ליישובי גוש שילה, ומתחבר אליהם בעזרת מספר כבישי משנה, המהווים את כבישי הגישה היחידים לנקודות אלו.

קטע הכביש המרכזי, בין כיכר שבות רחל לצומת עדי עד, הוא דרך נוף הכרמים. קטע הכביש המזרחי, שממשיך את הקטע הקודם עד לסוף הכביש, הוא דרך גדעון.

אורכו של הכביש 7.4 קילומטרים.

## תולדות הכביש
ב-1992 היו קיימים בכביש רק קצותיו המערביים והמזרחיים, שהתחברו ליישובים שהיו קיימים אז: שילה ושבות רחל במערב, והר קידה במזרח.

הכביש נבנה והתפתח עם גדילת גוש שילה והתרחבותו מזרחה, ועם בניית מאחזים חדשים בו.

## מסלול

## ראו גם
* דרך גדעון
* צומת שילה
* גוש שילה

## הערות שוליים

קטגוריה:ישראל: כבישים
קטגוריה:השומרון: תחבורה
קטגוריה:בנימין: תחבורה
כביש 5055